АҞӘА, цәыббра 15 – Sputnik. Ҟәбан иаҳхысыз уахыки-ҽнаки рыла 94-ҩык коронавирус рыдырбалеит ҳәа аанацҳауеит Краснодартәи атәылаҿацә ахадара.
Уахыки-ҽнаки рыла аинфекциа аарԥшын 22 муниципалтә еиҿкаара рҿы.
"Атәылаҿацәтә центр аҿы 39-ҩык COVID-19 рыдбалан, Выселковское – 7, Шәача –6, Белореченск–6, Абинск –4, Темриукск –4, Новороссиск –4, Кушьчевтәи араиони Гориачи Клиучи рҿы – хҩык-хҩык чмазцәахеит. Апшеронск, Новопокровск, Крымск, Северск, Тҟәаԥстәи араионқәа рҿы ҩба-ҩба хҭыс аҭыԥ рымоуп. Шьчербиновск, Динск, Славианск, Калининск, Староминск, Красноармеиск, Еиск араионқәеи Геленџьики –хҭыск-хҭыск", - ҳәа аҳәоит адырраҭараҿы.
Апандемиа иалагазар Ҟәбан акоронавирус рыхьхьеит 12563-ҩык, урҭ рҟынтәи 845-ҩык хәыҷқәоуп. Рыԥсҭазаара иалҵит 228 пациент.
Акоронавирус иазку ажәабжьқәа шәрыԥхьар ҟалоит абра>>